Esports obri el termini de matriculació a les activitats en el mitjà aquàtic per al curs 2022/2023
15 de setembre 2022

![](/media/rx4esrru/c_piscina-almudafer.jpg?width=850&height=566.9886363636364)

El Departament d'Activitat Física, Salut i Esport de l'Ajuntament de Sagunt ha obert el termini de matriculació a les activitats en el mitjà aquàtic (AMA) per a la present temporada 2022/2023, que es desenvoluparan en les piscines municipals i els cursos de les quals estan dirigits a tota la població.

En el cas de menors i adults, les renovacions per al primer període es formalitzaran en línia entre el 26 de setembre i el 2 d'octubre a través de la plataforma habilitada pel departament i que li serà comunicada als usuaris i a les usuàries com habitualment. D'altra banda, les persones majors de 60 anys renovaran presencialment en les piscines municipals del 26 al 30 de setembre en horari de 10.30 a 14.00 hores. Per a qualsevol dubte les persones interessades poden telefonar a la centraleta de l'Ajuntament 962 65 58 58 i preguntar pel departament d'Esports.

Per a noves altes, caldrà acudir a les piscines municipals, on podran trobar tota la informació sobre l'oferta de cursos i els passos a donar per a inscriure's, fer una prova de nivell i aportar les seues dades personals, de manera que quedaran en llista d'espera. Així, a partir del dia 3 d'octubre, i en funció de les places que queden disponibles, es contactarà des del departament amb estes persones i se'ls comunicarà la seua admissió i el mètode per a formalitzar la inscripció.

*   [](http://www.facebook.com/sharer.php?u=https://aytosagunto.es/va/actualitat/obertura-termini-matriculacio-activitats-mitja-aquatic-sagunt-2022-09-15/ "Facebook")
*   [](http://twitter.com/share?url=https://aytosagunto.es/va/actualitat/obertura-termini-matriculacio-activitats-mitja-aquatic-sagunt-2022-09-15/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obertura-termini-matriculacio-activitats-mitja-aquatic-sagunt-2022-09-15/ "Linked In")
*   [](mailto:?body=https://aytosagunto.es/va/actualitat/obertura-termini-matriculacio-activitats-mitja-aquatic-sagunt-2022-09-15/)